Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: 67 Lásd: 2006. évi LXXI. törvény.
Paragraph Index: 433

67 Lásd: 2006. évi LXXI. törvény. 68 Kotv. 66. § (2) bekezdés. A körzethatárról szóló új szabályozás alkalmazása nincs minden vonatkozásban kellõen átgondolva, s ez a szándékolt hatással ellentétes eredményhez is vezethet. Az új szabály szerint a fenntartóknak úgy kell meghúzniuk az iskolák körzeteinek határát, hogy annak eredményeképpen az egyes beiskolázási körzetekben a halmozottan hátrányos helyzetû gyermekek aránya csak bizonyos százalékban (25%) térhessen el egymástól. Ezt az elõírást kötelezõ jelleggel végre kell hajtaniuk a több iskolát fenntartó önkormányzatoknak, aminek következtében a jelenlegi gyakorlattal szemben a jövõben azokban az iskolákban is tanulnak majd halmozottan hátrányos helyzetû és roma diákok, amelyekben eddig egyáltalán nem vagy csak elenyészõ számban voltak jelen. Ugyanakkor az integrált oktatás elõfeltételét, az innovatív pedagógiai módszerek elsajátításának, a szakmai és szemléletbeli megújulásnak a lehetõségét csak azok az iskolák kapják meg, amelyek döntésük, választásuk alapján részt vesznek a képesség-kibontakoztató vagy integrált felkészítés megvalósításában, s azok is csak akkor jutnak hozzá biztosan a megfelelõ szintû képzéshez, ha sikeresen pályáznak a pedagógiai innováció adaptálását és terjesztését támogató uniós forrásokra. Az intézkedések tehát egyik oldalról kötelezik a fenntartókat nagy számú heterogén összetételû iskola kialakítására, míg a másik oldalról az integráció tényleges megvalósításához szükséges személyi és tárgyi feltételeket csak korlátozott körben, választható módon biztosítják számukra. Ez az összhangot nélkülözõ politika a jogalkotói szándéktól

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes